Vlakové zabezpečovacie zariadenie

Vlakové zabezpečovacie zariadenie alebo vlakový zabezpečovač je technické zariadenie používané na železnici na niektorých tratiach. Prenáša návestne znaky na hnacie vozidlo, na základe ktorých kontroluje rušňovodiča, či dodržiava limitné parametre jazdy vlaku. V prípade ich porušenia (prekročenie rýchlosti či nereagovanie na návesť STOJ) vlak samočinne zastaví.

Funkcie vlakového zabezpečovača:
 informovanie rušňovodiča o návestnom znaku návestidla, ku ktorému sa vlak blíži
 kontrola bdelosti rušňovodiča (tlačidlo bdelosti)

 Delenie 
Podľa spôsobu prenosu informácií:
bodové 
líniové – dávajú informáciu súvisle
kombinované

Podľa spôsobu spracovania informácii:
kategória A – automatické vedenie vlaku
kategória B – kontrola rýchlosti a bdelosti rušňovodiča 
kategória C – kontrola bdelosti rušňovodiča

 Vlakový zabezpečovač na Slovensku 
Vlakový zabezpečovač pracuje na železničných tratiach na Slovensku na dvoch kmitočtoch. Na neelektrifikovaných tratiach a tratiach s jednosmernou trakčnou sústavou na kmitočte 50 Hz, na tratiach so striedavou trakčnou sústavou na kmitočte 75 Hz.

Kategória:Železničné zabezpečovacie zariadenia